ICIPANDE ICIKALAMBA
Bushe Ifya Mweo Fyaishilebako Shani?
Bushe kuti mwatila shani?
IFYA MWEO FYONSE․․․․․.
FYASANGWIKE FYE IFINE
KWALI UWA FIBUMBILE
ABANTU bamo bamona kwati umuntu uwasambilila sana kuti atila ifintu “fyasangwike fye ifine,” e lyo uwatemwa ifya mapepo ena kuti atila ifintu fyonse “kwali uwa fibumbile.”
Nomba ifyo te fyo ciba lyonse iyo.
Profesa uwasambilila pa fya mweo, Rama Singh, uwaba pa McMaster University iyaba ku Canada, atile: “Abalanda ukuti ifintu tafyasangwike fye te balya fye abatemwa ifya mapepo, lelo na bantu fye abengi abasambilila nabo e fyo balanda.”
Moneni ifyalandile profesa wa tushishi, Gerard, uo basambilishe ku koleji ukuti ifintu fyasangwike fye. Atile: “Ilyo nalelemba amashindano, nalelemba ifyo bakafundisha balefwaya nomba nshaficetekele.”
Nomba mulandu nshi bamo abasambilila sana bakaanina ukusumina ukuti ifintu fyasangwike fye? Pa kuti twasuke ici cipusho, natulande pa mepusho yabili ayo basayantisti bafilwa ukwasuka: (1) Bushe ifya mweo fyaishilebako shani? na (2) Bushe ifya mweo fyalealuka shani pa kusanguka icintu cimbi?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn